  Виталий Пронин Та сярысь ивортӥз Россилэн Президентэз Владимир Путин. 1-тӥ март бере ужтэк кылемъёслы но биржае султэмъёслы, быдэ вуымтэ нылпиоссы вань ке, 3 сюрс манет тыриськоз — пиналлы быдэ. Та уксё висъяськоз 3 толэзь ӵоже: апрельысен июнёзь. Озьы ик йылтэмын безработнойлы сётӥськись пособие: 1-тӥ март бере ужтэк кылемъёслы тыриськоз 12 сюрс 130 манет — ӵапак тамында лыдъяське шаерамы ичиез уждун (МРОТ). Таиз но сётӥськоз апрельысен июнёзь. Калыкез уже интыянъя служба та вакытэ ужа дистанционной амалэн. Документъёсты-справкаосты отчы нуоно ӧвӧл,куриськонъёсты куто Интернет пыр: szan.mintrud18.ru якекун услугаосъя огъя портал пыр — gosuslugi.ru. Со сяна, ёрмись семьяослы сиён-юонэн но юрттэт сётӥськоз. Сое басьтыны быгатозы сыӵе семьяос, кудъёсаз адямилы быдэ доходзы МРОТ-лэсь ичигес люкаське. Тӧро Александр Бречалов ивортэмъя, сиён-юонэн наборъёсты басьтозы элькунысьтымы 20 сюрс пала ёрмись семьяос. ________ Сергей Захаров  